text: Rabjerg Madsen: Skæv kunststøtte er ærgerligt
  20 maj 2017 kl. 10.49
  Kun 8,8 procent af støtten fra statens Kunstfond havner i Region Syddanmark. For skævt mener Christian Rabjerg Madsen (S).
  Region Hovedstaden løber med flest støttekroner, når Statens Kunstfond uddeler sin støtte.
  - Jeg synes, det er ærgerligt, at der er så stor en geografisk skævhed i Kunstfondens støtte, siger Christian Rabjerg Madsen (S) til TV SYD.
  Region Syddanmark får kun 8,8 procent af den samlede støtte til arrangementer i området. Støtten til Region Syddanmark løber op i 36 millioner kroner.
  Christian Rabjerg Madsen (S): "Jeg synes det er ærgerligt, at der er så stor en geografisk skævhed i Kunstfondens støtte"
  - Det er kun omkring otte procent af støtten, der går til region Syddanmark, og det synes jeg er en skam, når man tænker på, at det er langt flere end 20 procent, der bor i regionen, siger Christian Rabjerg Madsen
  Men der sendes jo færre ansøgninger om kunststøtte fra landdistrikterne?
  - Det er jo fordi, der er nogle kulturinstitutioner i hovedstaden, som ikke findes andre steder, men jeg tror også, at det kan afholde nogle fra at søge, når fordelingen er så skæv, at der kun kommer otte procent af Kunstfondens midler til Syddanmark, siger han.
  
  